ამინ მაალუფი

ამინ მაალუფი (; დ. 25 თებერვალი, 1949) — ლიბანელ-ფრანგი"Amin Maalouf" , Modern Arab writers. მწერალი, 1976 წლიდან ცხოვრობს და მოღვაწეობს საფრანგეთში,"About the author", with Amin Maalouf. წერს ფრანგულ ენაზე. მისი ნაწარმოებები, რომლებიც როგორც მხატვრულ, ასევე არამხატვრულ ლიტერატურასაც მოიცავს, მსოფლიოს 40-ზე მეტ ენაზეა თარგმნილი. 

მაალუფის არამხატვრული ტექსტებიდან ყველაზე მეტად ცნობილია მისი პირველი წიგნი „ჯვაროსნები არაბების პერსპექტივიდან“.  1993 წელს ავტორმა გონკურის პრემია მიიღო რომანისთვის „ტანიოსის კლდე“. 2010 წელს მას გადაეცა პრინც ასტურიასის ჯილდო ლიტერატურაში. მაალუფი ფრანგული აკადემიის წევრი"Amin MAALOUF." Académie Française. და 2023 წლიდან მოყოლებული მისი უვადო მდივანია. 

ბიოგრაფია
ადრეული ცხოვრება
დაიბადა ლიბანის დედაქალაქ ბეირუთში, სადაც ბადაროს კოსმოპოლიტურ უბანში გაიზარდა.Battah, Habib. 11 November 2012. "Amin Maalouf: a writer’s bedroom ." Beirut Report. ოჯახში ოთხიდან მეორე შვილი იყო. მამამისი ლიბანის ბერძნული კათოლიკური ეკლესიის წევრი იყო. დედა, თურქული წარმოშობის ოდეტ ჰოსენი, ეგვიპტეში დაიბადა და მრავალი წლის მანძილზე, სანამ მშობლიურ ლიბანში დაბრუნდება, იქ ცხოვრობდა; სიცოცხლის ბოლო წლები ოდეტმა საფრანგეთში გაატარა, სადაც 2021 წელს 100 წლის ასაკში გარდაიცვალა. 

მაალუფის დედა მარონიტი კათოლიკე იყო. სწორედ მისი ინიციატიცა იყო, რომ მომავალი ავტორი ფრანგულ იეზუიტურ კოლეჯში გაეგზავნათ სასწავლებლად. მაალუფმა უმაღლესი განათლება ბეირუთის წმინდა იოსების ფრანკოფონულ უნივერსიტეტში სოციოლოგიისა და ეკონომიკის განხრით მიიღო. 

კარიერა
სწავლის დასრულების შემდეგ მაალუფი ჟურნალისტი გახდა და ბეირუთის ყველაზე გავლენიანი ყოველდღიური გამოცემისთვის, გაზეთი Ah-Nahar-ისთვის საერთაშორისო პოლიტიკის საკითხებზე სტატიებს წერდა. იგი გაზეთის ხელმძღვანელის პოსტს იკავებდა, სანამ 1975 წელს  ქვეყანაში  სამოქალაქო ომმა არ იფეთქა, რის შემდეგაც იგი პარიზში გადავიდა და ქალაქი მის მუდმივ საცხოვრებლად იქცა. მაალუფის პირველი წიგნი „ჯვაროსნები არაბების პერსპექტივიდან“ (1983), ჯვაროსნების პერიოდს თანამედროვე არაბული წყაროების მიხედვით იკვლებს.

რომანების და არამხატვრული ტექსტების გარდა მაალუფს ეკუთვნის ტექსტები მუსიკალური კომპოზიციებისთვის. 

2011 წელს მაალუფი ფრანგული აკადემიის წევრი გახდა და მისი 29-ე ადგილი დაიკავა. მისი წიგნი „სავარძელი სენაზე“ იმ ადამიანების ბიოგრაფიებს მოიცავს, რომლებიც აკადემიაში სხვადასხვა დროს 29-ე ადგილს იკავებდნენ.Un fauteuil sur la Seine : Quatre siècles d'histoire de France, Grasset, 2016 ()

ჯილდოები
1993 წელს მაალუფმა გონკურის პრემია მიიღო რომანისთვის „ტანიოსის კლდე“, რომელშიც მოქმედება მე-19 საუკუნის ლიბანში მიმდინარეობს.Dia, Hamidou (1995). "Amin Maalouf, écrivain libanais, Prix Goncourt 1993." Nuit Blanche (59):76–80.Reuters (9 November 1993). "Amin Maalouf wins top French book award."  Toronto Star.Coppermann, Annie (9 November 1993). "Amin Maalouf, lauréat attendu du prix Goncourt" (in French). Les Echos.

რესურსები ინტერნეტში
 Amin Maalouf blog


სქოლიო

კატეგორია:დაბადებული 25 თებერვალი
კატეგორია:დაბადებული 1949
კატეგორია:ხელოვნებისა და ლიტერატურის ორდენის კავალრები
კატეგორია:გონკურის პრემიის ლაურეატები
კატეგორია:საპატიო ლეგიონის ორდენის კავალრები
კატეგორია:საფრანგეთის ღირსების ორდენის კომანდორები
კატეგორია:საპატიო ლეგიონის ორდენის ოფიცერები
კატეგორია:ფრანგულენოვანი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
კატეგორია:ბეირუთში დაბადებულები